กกต. ดึง “กูเกิล” ช่วยโปรโมทเลือกตั้ง ส.ส.-จัดการข่าวปลอม
กกต. หารือ “กูเกิล” ช่วยประชาสัมพันธ์การเลือกตั้งสมาชิกสภาผู้แทนราษฎร และจัดการข่าวปลอม ให้ประชาชนตระหนักรู้ถึงการเลือกตั้งด้วยข้อมูลที่ถูกต้อง
กกต. หารือ “กูเกิล” ช่วยประชาสัมพันธ์การเลือกตั้งสมาชิกสภาผู้แทนราษฎร และจัดการข่าวปลอม ให้ประชาชนตระหนักรู้ถึงการเลือกตั้งด้วยข้อมูลที่ถูกต้อง
30 ม.ค. 2566

นายแสวง บุญมี เลขาธิการคณะกรรมการการเลือกตั้ง (กกต.) ได้หารือกับ นายเพิ่มศักดิ์ ลีลากุล ผู้จัดการฝ่ายรัฐกิจสัมพันธ์และนโยบายสาธารณะ บริษัท กูเกิล (ประเทศไทย) จำกัด และคณะ โดยได้หารือความเป็นไปได้ที่บริษัท กูเกิลฯ จะช่วยประชาสัมพันธ์การเลือกตั้งผ่านแพลตฟอร์มกูเกิลฯ เช่น การจัดรูปแบบกูเกิลดูเดิล (Google Doodle) การจัดการข่าวปลอม และการเชื่อมต่อเพื่อสร้างการเข้าถึงของประชาชนให้มีส่วนร่วม และตระหนักรู้ถึงการเลือกตั้งด้วยข้อมูลที่ถูกต้อง
ทั้งนี้ เลขาธิการ กกต.เชื่อมั่นว่าการจัดให้มีการประชาสัมพันธ์การเลือกตั้งสมาชิกสภาผู้แทนราษฎรที่จะจัดขึ้นโดยความร่วมมือกับบริษัทกูเกิลฯ จะสามารถทำให้การเลือกตั้งที่จะถึงนี้มีความน่าเชื่อถือและได้รับการยอมรับจากประชาชนมากขึ้น